cyanic-selkie/wikianc huggingface dataset:
2. etappe av Ladies Tour of Norway 2017
Løypebeskrivelse
Løypa startet ved Hafslund hovedgård og gikk gjennom Sarpsborg sentrum før den fortsatte nordover på vestsida av Tunevannet og helt til Svinndal, hvor den snudde sørover igjen mot Missingmyr. Derfra gikk den vestover via Rygge og ut til kysten ved Larkollen, Saltnes og Hankø. I Fredrikstad ventet til slutt tre 5,8 km lange avsluttende runder.
Vitenskapsåret 1462
Vitenskapsåret 1462 er en oversikt over hendelser, prisvinnere, fødte og avdøde personer med tilknytning til vitenskap i 1462.
Bahrain
Kongedømmet Bahrain (arabisk: البحرين, al-Bahrayn – «de to hav») er en øystat i Den persiske gulf. Landet består av 36 øyer hvor den største heter Bahrain. Hovedstaden Manama ligger på denne øya. I vest er øya fastlenket til Saudi-Arabia gjennom Kong Fahds vei som er en vei bygd på dammer og broer. Arabisk og engelsk er de offisielle språkene i landet.
Majoriteten av landets etnisitet er arabere, med iranere og kurdere som minoritet.
Naturgeografi
Bahrain består av 33 øyer i Persiabukten mellom Saudi-Arabia og Qatar. Den største øya er Bahrain som er 48 km lang og 18 km bred. Der ligger landets høyeste punkt, Jabal ad Dukhan, som er 122 meter over havet. Øya Bahrain har også veiforbindelse med Saudi-Arabia via en 25 km lang fyllingsvei. Noen av de andre øyene er Sitrah, Muharraq, Nabih Saleh, Jidda, Umm an Nasan.
92 % av landet består av ørken. Klimaet i landet er varmt og ørkenpreget. Det finnes en fruktbar skogsstripe på nordkysten av Bahrain. Der vokser det daddelpalmer, fikentrær, granatepletrær. Den gjennomsnittlige årsnedbøren er 72 mm. Det aller meste av nedbøren kommer om vinteren og om våren, fra november til mars. Gjennomsnittstemperaturen er 17 ℃ i januar og 34 ℃ i august. Som en øystat har Bahrain ingen landegrenser. Kystlinjen er 161 kilometer lang. Det finnes ikke overflatevann i landet, og derfor må hele vannbehovet dekkes av grunnvann og havvann som er renset for salt.
Bahrain sliter med flere miljøproblemer, blant annet nedbryting av dyrkbar jord, skader på de mange korallrevene og skader på livet i havet i forbindelse med oljeutslipp.
Demografi
Folketallet i Bahrain er 1 492 584 (2017) og innbyggertettheten er ganske høy. Over 2/3 av befolkningen er arabere. Oljeindustrien har tiltrukket mange iranere og det er også mange gjestearbeidere fra Sør-Asia og Sørøst-Asia, hovedsakelig fra Pakistan og India. Det meste av befolkningen bor i byer. Den største aldersgruppen i landet er personer i alderen 30 til 34 år. Disse utgjør 11,1 % av befolkningen.
Arabisk er det offisielle språket, men engelsk blir også mye brukt av både folk og styresmaktene. I tillegg er det et fåtall som snakker persisk, urdu og andre asiatiske språk.
Den offisielle religionen i landet er Islam. 81,2 % av innbyggerne er muslimer, 9 % er kristne og resten er tilhengere av andre religioner. Bahrain er det landet i den arabiske verden med høyest prosentandel kristne og det eneste med jødisk minoritet. Det er usikkerhet om antall sunnimuslimer og sjiamuslimer i landet, men det antas at sjiamuslimer utgjør 70 %, resten utgjør sunnimuslimer og kristne.
Oldtiden
Det arkeologiske funnstedet ved Qal'at al-Bahrain fastslår at det var menneskelig bosetning i dette området omkring 2300 f.Kr. Qal'at al-Bahrain var en gang hovedstaden i landet og sannsynligvis havn i den dilmunske sivilisasjonen, men det er usikkerhet om hvor den dilmunske sivilisasjon egentlig lå.
Fra 500-tallet til 200-tallet f.Kr var Bahrain en del av Akamenide-dynastiet. På 200-tallet f.Kr kom området under Partia-imperiets kontroll. Partia-imperiet strakte seg helt til Oman i sør og de satte ut garnisoner flere steder langs sørkysten av Persiabukta.
Likevel ble Partia-imperiet beseiret i 228, og Sasanide-dynastiet tok kontrollen over deres områder. Den første kongen i dynastiet, Ardasjir I av Persia, avsatte parternes guvernør i Bahrain. Hans sønn, Sjahpur I av Persia, ble den nye guvernøren i Bahrain. Navnet Bahrain ble på denne tiden brukt om både Al-Hasa, Qatif, Kuwait, Qatar og Awal-øyene (dagens Bahrain). Awal var også navnet på en gud som ble tilbedt av folket i disse områdene. Sasanide-dynastiet eksisterte lenge, og først på 600-tallet gikk det til grunne.
Islam og kolonitiden
Folket i Bahrain var blant de første til å motta Islam, og det skjedde i 629. På denne tiden var det Muhammed som regjerte over det meste av Den arabiske halvøy og hans guvernør i Bahrain het Al-Ala'a Al-Hadrami. Muhammed døde den 8. juni 632 og han ble etterfulgt av Abu Bakr og senere Umar ibn al-Khattab. På 600-tallet ble Det umajjadiske dynastiet opprettet og det bestod av områdene som Muhammed erobret, altså Den arabiske halvøy, resten av Midtøsten og en del av Nord-Afrika. I 692 ble Khamis-moskéen bygget, og det var en av de første moskéene i Bahrain.
I 899 tok Quarmatianerne over Bahrains hovedstad. Quarmatianerne var en fare for den islamske verden, men i 1076 ble de slått en gang for alle av al-Hasa-dynastiet. De tok kontrollen over Bahrain helt til 1235, da herskerne over Fars i en kort periode hadde kontrollen over landet. I 1253 tok Usfirderne kontroll over det østlige Arabia, inkludert Bahrain. I 1330 ble øyene betalt i skatt til herskerne av Hormuz.
Bahrain ble underlagt Portugal i 1521. Portugiserne ble midlertidig forvist av kong Abbas I av Persia i 1602, og landet ble en del av det persiske Safavid-dynastiet frem til 1783. Landet tåle imidlertid to invasjoner fra Oman i 1717 og 1738.
I 1783 ble perserne jaget ut av landet av sunniarabiske stammer, ledet av al-Khalifah-familien, den samme familien som har makten i landet i dag. Perserne prøvde å gjenvinne kontrollen i Bahrain, noe som resulterte i mange harde slag om landet.
Bahrain blir selvstendig
I 1861 ble landet et britisk protektorat på grunn av frykt for av landet skulle bli annektert av perserne. Bahrain var det politiske hovedkvarteret til britene i Persiabukta helt til at de trakk seg ut av landet i 1971. Det var egentlig tenkt av landet skulle bli en del av føderasjonen De forente arabiske emirater, men landet valgte å bli selvstendig. Iran gjorde fortsatt krav på Bahrain, men press fra både Storbritannia, USA og FN førte til at landet gav seg. Emiren under frigjøringen het Isa ibn Salman al-Khalifa.
Litt over et år etter at landet fikk sin selvstendighet ble det grunnlagt en lovgivende forsamling. I juni 1973 fikk landet sin egen grunnlov, og i desember samme år ble nasjonalforsamlingen åpnet. Den bestod av 30 folkevalgte medlemmer og regjeringens 12 medlemmer. I 1974 ble nasjonalforsamlingen oppløst av emiren.
I 1981 ble det avverget et kuppforsøk mot emiren. Kuppet ble iscenesatt av muslimske fundamentalister. Alle som ble arrestert i forbindelse med saken var sjiamuslimer, noe som kanskje kan skyldes at sjiamuslimene er en undertrykket majoritet i Bahrain, siden landet er dominert av sunnimuslimene. 80% av befolkingen i Bahrain er Sjiamuslimer.
15. september 2020 underskrev Bahrain samtidig med De forente arabiske emirater en normaliseringsavtale med Israel.
Politikk og administrasjon
Bahrain er et kongedømme styrt av al-Khalifah-familien. Parlamentet har et to kamre. Det ene består av medlemmer som er valgt av folket og det andre består av medlemmer som er valgt av kongen. Begge kamrene har 40 medlemmer. De største politiske partiene er Bahrain befrielsesfront, Det sosialistiske, arabiske Baath-parti, Den islamske nasjonale sammenslutning og Den arabiske nasjonalistbevegelsen.
Før het statsoverhodet emir, men i 1999 ble tittelen endret til konge. Statsministeren er sjef for regjeringen. Begge disse posisjonene er besatt av al-Khalifah-familien og begge gjør bestemmelser i råd med ministerne. Hamad Bin Isa al-Khalifah er konge. Kong Hamad har arbeidet for bedre menneskerettigheter og har innført demokratiske reformer. Lokalvalg ble avholdt i 2002 og valg til den lovgivende forsamling ble avholdt i 2004.
Bahrain er medlem av blant annet Den arabiske liga og Det internasjonale pengefondet.
Guvernementer
Utdypende artikler: Bahrains guvernementer
Bahrain består av fire guvernementer. Frem til 3. juli 2003 var Bahrain inndelt i tolv kommuner.
Tidligere fantes også et femte guvernement, Sentralguvernementet.
Militærvesen
Bahrain har et lite, men godt utstyrt militær, kalt Bahrain Defence Force. Militæret er delt inn i flere avdelinger, blant annet marinen og flyvåpenet. Begge avdelingene er godt utstyrt med moderne våpen. Militæret har blant annet F-16 jagerfly, Sikorsky UH-60 Black Hawk helikoptre og M60 Patton stridsvogner. Regjeringen bruker omtrent 320 millioner dollar i året på militæret.
De amerikanske flybasene i landet spilte en viktig rolle i under Gulfkrigen. I 1991 undertegnet landene en avtale om militært samarbeid, noe som gir Amerikas forente staters forsvar adgang til Bahrains militære utstyr. I tillegg har de fått en base i Juffair i Manama. Etter Gulfkrigen har Bahrain til gjengjeld mottatt ekstra militærstøtte fra USA.
Næringsliv
Bahrain har den raskest voksende økonomien i hele Den arabiske verden. Landet regnes som finanssenteret i Den arabiske verden og det huser også flere multinasjonale konserner i Den persiske gulf. Bahrains naturresurser består av store mengder olje, naturgass og fisk. Bahrains bankvesen og finanssektor er godt utviklet og sammen med oljeindustrien utgjør det grunnlaget for landets gode økonomi. Landet har ikke personlig inntektsskatt.
Arbeidsløshet, spesielt blant unge, og synkende mengder olje og vann er langsiktige økonomiske problemer. I 2008 utgjorde kvinnene omtrent 85 % av de arbeidsløse.
Industri
I 1932 ble det oppdaget olje i Bahrain. Landet var det første i Persiabukta som begynte å eksportere olje. Petroleum utgjør 60 % av Bahrains eksport og 30 % av bruttonasjonalproduktet. Den daglige produksjonen av olje er på omtrent 6400 m³, og oljereservene er forventet å holde i 10 til 15 år fremover. I tillegg produserer landet en del naturgass.
I tillegg til olje og naturgass har landet andre industrier som aluminiumsindustri. Etter at fyllingsveien som forbinder landet med Saudi-Arabia ble åpnet i 1986 har det også vært en økende turisme. Bahrain får besøk av omtrent to millioner turister hvert år. De fleste turistene kommer fra nærliggende stater. Landet er et viktig turistmål på grunn av klimaet, landets berømte nasjonalmuseum og det enda mer berømte Bahrain Grand Prix.
Bahrain World Trade Center var den første skyskraperen i verden som integrerte bruk av vindmøller for å produsere energi for bygningen. Dette har gitt bygningen flere priser for bruk av teknologi og miljøvennlighet.
Jordbruk og fiske
Fiske er fortsatt en nevneverdig næringsvei i Bahrain. Før i tiden var landet berømt for perlefiske, men det har gått veldig sterkt tilbake. Derimot er det fortsatt en del rekefiske.
Samfunn
Bahrain har et bra utdanningssystem, selv om barneskole og ungdomsskole ikke er obligatorisk. Skolegangen er utelukkende betalt av regjeringen. Landet verdsetter og oppmuntrer til høyere utdanning. Lesekyndigheten er på 91,9 % for menn og 85 % for kvinner, noe som gir 89,1 % totalt.
Etter første verdenskrig begynte skolesystemet i landet å tilpasse seg det vestlige moderne systemet. Det ble bygget mange nye offentlige skoler og i 1928 ble også bygget den første offentlige skolen for jenter.
Utdypende artikkel: Opprøret i Bahrain i 2011–2012
Protestene i Bahrain er en serie demonstrasjoner opprinnelig med den hensikt å oppnå større politisk frihet og respekt for menneskerettighetene, uten samtidig å true monarkiet. Protestene begynte den 14. februar og var stort sett fredelige inntil 17. februar da politiet rykket ut mot demonstranter sovende ved det kjente perlemonumentet i Manama. Politiet drepte tre demonstranter. Etterfulgt av dette politiraidet økte demonstrantenes opprop mot monarkiet. 15. mars 2011 erklærte myndighetene unntakstilstand etter uker med demonstrasjoner. Hentet fra artikkelen: Den arabiske vår
Sport
Fotball er den mest populære sporten i landet, men hesteridning og kamelriding er også populære idretter. Formel 1 er en annen populær sport i Bahrain og landet har arrangert Bahrains Gran Prix hvert år siden 2004. I 2006 var løpet det første i Formel 1-sesongen 2006, og løpene foregår på Bahrain International Circuit.
1917 (film)
1917 er en britisk krigsfilm fra 2019 med regi av Sam Mendes. Filmen vant to Golden Globes og tre Oscar.
Bahrain
Musikk og massemedia
Den arabiske folkemusikken kalles khaliji og den er utbredt i Bahrain. Den spilles med polyrytme. Musikkstilen er sterkt påvirket av afrikansk musikk. En annen populær musikk i Bahrain er liwa. Denne musikken er mest populær i områder der det meste av befolkningen er av østafrikansk opprinnelse, slik som i Muharraq og Hidd. I tillegg er vestlige musikksjangere slik som hiphop og progressiv rock godt utbredt og brukt. Bahrain har også lange tradisjoner med folkedans.
1917 (film)
Handling
1917 beskriver en dramatisk ferd gjennom skyttergravsfelt, jordbruksområder og en evakuert landsby i ruiner, angivelig i kommunen Écoust-Saint-Mein nordvest i Frankrike, ved Hindenburglinjen under første verdenskrig. Historien blir fortalt i to sammenhengende kameraopptak, begge tilsynelatende helt uten klipp. Bildene viser en omfattende rekonstruksjon av slagfeltene i den meningsløse og brutale stillingskrigen på vestfronten.
Bahrain
Musikk og massemedia
Det finnes flere store aviser på arabisk i Bahrain, blant annet Akhbar Al Khaleej, Al Ayam og Al Waqt. Gulf Daily News og Bahrain Tribune. De fleste fjernsynskanalene og radiokanalene i landet har sendinger på arabisk, men det er også radiokanaler på engelsk og hindi. Mange av mediene i landet er eid av private, og de blir ikke sensurert så lenge de ikke kritiserer kongefamilien.
1917 (film)
Handling
Handlingen er inspirert av historier som regissørens bestefar fortalte fra opplevelsene som engelsk soldat under den store krigen i Frankrike.
Bahrain
Oppføring på UNESCO sine lister
Verdensarvsteder
1917 (film)
Handling
Fortellingen begynner 6. april 1917, og handlingen utspiller seg over et kort døgn. De unge, britiske soldatene Blake (spilt av Dean-Charles Chapman) og Schofield (George MacKay) blir sendt ut for å krysse frontlinjen, komme seg gjennom et forlatt, tysk-okkupert område og advare et isolert britisk regiment som er på vei inn i et bakhold. Broren til Blake (Richard Madden) er en av de 1,600 krigerne som står i fare for å bli massakrert, derfor har Blake en spesiell motivasjon for å utføre det livsfarlige oppdraget.
Bahrain
Oppføring på UNESCO sine lister
Oppføringer på UNESCO sin verdensarvlist (World Heritage List), verdens kultur- og naturarvstede.
1917 (film)
Handling
Underveis blir de unge soldatene nesten meid ned av et styrtende tysk jagerfly. Etter at de redder piloten fra det brennende vraket, dreper han Blake. Schofield må fortsette ferden alene, og til sist når han den øverstkommanderende for regimentet (Benedict Cumberbatch), som rekker å avblåse det britiske angrepet i siste sekund. Schofield treffer også på Blakes bror og får overlevert noen av den omkomnes eiendeler til ham.
Bahrain
Oppføring på UNESCO sine lister
Mesterverker i muntlig og immateriell kulturarv
Oppføringer på Unesco sin liste (Intangible Cultural Heritage), knyttet til aktivt vern av immateriell kultur. Årstallet angir når det ble listeført hos UNESCO.
Vaksdal prestegjeld
Vaksdal prestegjeld var et prestegjeld tilhørende Osterøy prosti. Det omfattet sogn i Vaksdal kommune i Hordaland fylke, og hovedkirken var Vaksdal kirke.
Vaksdals kirkesogn er nå en del av Vaksdal kirkelige fellesråd, og underlagt Hardanger og Voss prosti i Bjørgvin bispedømme i Den norske kirke.
Historikk
Stafness sókn (norrønt) har sin opprinnelse fra kristningen av landet. Stamnes antas å være lagt under Haus i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
For mellomliggende historikk, se forløperne Haus og Bruvik prestegjeld. Ved kgl.res. av 30. september 1966 ble Eksingedal sogn overført fra Hosanger prestegjeld og lagt til Bruvik, gjeldende fra 1. januar 1967. Bruvik sogn ble overført fra Bruvik til Haus prestegjeld i 1968, som inngikk i Osterøy prestegjeld i 1975.
Bruvik prestegjeld opphørte ved kgl.res. 9. november 1967, i og med navneendringen til Vaksdal prestegjeld, gjeldende fra 1. januar 1968.
Ved avviklingen bestod Vaksdal prestegjeld av menighetene i Vaksdal, Dale, Eksingedal og Stamnes.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Dyrk jorden!
Dyrk jorden! er en norsk svart-hvitt spillefilm fra 1936 skrevet og regissert av Alf Rød, forøvrig hans eneste langfilm.
Robert Redfield
Robert Redfield (født 1897, død 1958) var en amerikansk antropolog som virket som professor ved University of Chicago fra 1928 til sin død. Han gjennomførte studier av indianske kulturer i Mexico og Guatemala. Redfield anses som en ledende autoritet på områder som kulturkontakt og sosial og kulturell endring. Han var president i The American Anthropological Association. Hans verker inkluderer Tepoztlan, a Mexican Village – A Study of Folk Life (1930), The Folk Culture of Yucatán (1941), The Little Community (1955) og Peasant Society and Culture (1956).
Pee Dee (elv)
Pee Dee er en av de lengste elvene i Nord-Carolina og Sør-Carolina. Den begynner i nærheten av Brushy Mountains, nordvest i Nord-Carolina, som den 320 km lange elva Yadkin, og blir til Pee Dee ved samløpet med Uwharrie. Den renner videre inn i Sør-Carolina ved fallinjen nær Cheraw. I det nedre løpet kalles elva også Great Pee Dee, for å skille den fra sideelva Little Pee Dee.
Total lengde er 690 km, hvorav 320 km i Nord-Carolina (inkl. Yadkin) og 370 km i Sør-Carolina. Arealet av nedbørfeltet er om lag 19 350 km². Allerede i 1990 bodde det 1,2 millioner mennesker langs vassdraget.
Fekting under Sommer-OL 1896 – Sabel menn
Fekting under Sommer-OL 1896 – Sabel menn fant sted 9. april 1896 på Zappeion.
Erik Råd Herlofsen
Erik Råd Herlofsen (født 25. august 1961 i Kristiansand) er en norsk advokat med møterett for Høyesterett (1997).
Herlofsen er utdannet jurist ved Universitetet i Oslo (1987). Etter å ha vært førstekonsulent ved Kristiansand ligningskontor, begynte han i 1990 i Storebrand. Fra 1996 til 2000 var han administrerende direktør i Storebrand Finans AS, hvoretter han var personaldirektør (konserndirektør HR) i Storebrand ASA fram til 1. april 2007. Etter ni år som partner i advokatfirma Ræder, tiltrådte han 1. mai 2016 som partner i advokatfirmaet Storeng, Beck & Due Lund (www.sbdl.no)hvor han hovedsakelig arbeider med arbeidsrett.
Blant hans verv i samfunnslivet kan nevnes at han i perioden 2004 - 2017 har vært medlem av Statens seniorråd (nestleder i perioden 2014-2017) og artikkelforfatter i tidsskriftet Vi over 60 og Senter for seniorpolitikk. Han har vært nestleder i styret i Arbeidsforskningsinstituttet AS og medlem av Juristenes Utdanningssenters fagutvalg for inkasso og tvangsfullbyrdelse og er medforfatter av boken Panterett for praktikere.
Rakkestad prestegjeld
Rakkestad prestegjeld var et prestegjeld tilhørende Østre Borgesyssel prosti i Borg bispedømme i Den norske kirke. Det omfattet Rakkestad kommune i Østfold fylke, og hovedkirken var Rakkestad kirke.
Historikk
Rakkastaðir sókn (norrønt) har sin opprinnelse fra kristningen av landet. Rakkestads middelaldersteinkirke, Rakkastaða Mariæ kirkja, antas å være oppført på 1200-tallet, muligens til avløsning for en tidligere trekirke. Middelalderdelen av dagens kirke er det rektangulære skipet og det lavere og smalere koret (rett avsluttet), og det antas at koret ble oppført først. Kirken ble i sin tid viet til jomfru Maria på den hellige Agathes dag (5. februar). Rakkestad prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.
Rakkestad ble i høymiddelalderen omtalt som Skaun, og utgjorde Skaunar skipreiða i Borgarsýsla. Kirken er omtalt i Biskop Eysteins jordebok fra 1397 som Rakkastaða kirkja, og sognet oppført i Skattematrikkelen 1647 som Rackestad sougen i Rackestad och Mossedals lehne.
Nyere tid
Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.
3. etappe av Ladies Tour of Norway 2017
3. etappe av Ladies Tour of Norway 2017 gikk fra den gamle Svinesundsbrua til Halden den 20. august 2017 og var 158,6 km lang.
Løypebeskrivelse
Løypa startet på den gamle Svinesundsbrua, akkurat på grensa mellom Norge og Sverige, og fortsatte sørover mot Strömstad og Båleröd, før den svingte østover og krysset grensa til Norge ved Enningdalen. Derfra fortsatte den rett sørover til grenseovergangen ved Holtet/Vassbotten, og gikk etter det en 7,5 km lang strekning på grusvei, før den svingte østover og deretter nordover og kom inn i Norge igjen ved Kornsjø. Den siste biten gikk den via Prestebakke og Iddesletta, før tre 5,7 km lange avsluttende runder i Halden ventet.
Resultater
For øvrige resultater, se rittartikkelen.
Angelina Topić
Angelina Topić (født 26. juli 2005) er en serbisk friidrettsutøver som konkurrerer i løpsøvelser, hoppøvelser, kastøvelser og mangekamp, men som har høydehopp som sin beste øvelse. Hun vant høydehopp under U18-EM i friidrett 2022.
Sesongen 2021
Hun vant høydehopp under det serbiske U20-mesterskapet innendørs i januar, og en uke senere vant hun høydehopp under det serbiske innendørsmesterskapet, og vant med det sin første nasjonale seniortittel. Hun ble tatt ut til å delta i U20-balkanmesterskapet i friidrett innendørs 2021, og kom der på andreplass i høydehopp, bak Ioannidou Styliana. Under det serbiske U18-mesterskapet innendørs kom hun på fjerdeplass i lengdehopp.
Utendørs vant hun høydehopp under det serbiske U20-mesterskapet, og hun vant også høydehopp under det serbiske mesterskapet i friidrett. I juni vant hun også høydehopp under U20-balkanmesterskapet i friidrett 2021. Serbia deltok i 3.divisjon under Lag-EM i friidrett 2021, og Topić kom der på andreplass. Under Balkanmesterskapet i friidrett 2021 kom hun på tiendeplass i høydehopp, og under U20-EM i friidrett 2021 kom hun på åttendeplass. I august vant hun høydehopp og lengdehopp under det serbiske U18-mesterskapet i friidrett, og hun vant høydehopp under U18-balkanmesterskapet i friidrett. Hun kom på sjetteplass i høydehopp under U20-VM i friidrett 2021.
Sesongen 2022
Hun deltok i sin første femkamp innendørs i januar, da hun vant det serbiske U20-mesterskapet i mangekamp innendørs. Under det serbiske U20-mesterskapet i friidrett innendørs vant hun høydehopp og fikk sølv i lengdehopp. Hun kom på andreplass i høydehopp under det serbiske mesterskapet i friidrett innendørs, og vant høydehopp under U20-balkanmesterskapet i friidrett innendørs 2022. I februar vant hun lengdehopp og høydehopp under det serbiske U18-mesterskapet innendørs. Hun hoppet 1,88 i høydehopp i kvalifiseringsrunden under VM i friidrett innendørs 2022, og gikk ikke videre til finalen.
Utendørs deltok hun i det serbiske U18-mesterskapet i friidrett, og vant der høydehopp og lengdehopp, og hun ble nummer to i tresteg. Hun vant høydehopp under U18-balkanmesterskapet i friidrett 2022 og under det serbiske mesterskapet i friidrett 2022, der hun satte nasjonal rekord og U18-bestenotering i verden med 1,96 meter. Hun deltok i U18-EM i friidrett 2022, og vant der høydehopp, foran Johanna Göring og Merel Maes.
Swebbtv
Kanalen eies av Svensk Webbtelevision AB, som i sin tur eies av sivilingeniør i teknisk fysikk Mikael Willgert. Han er også programleder for Swebbtv.
Swebbtv har en egen YouTube-kanal og et eget TV-program. På YouTube ligger de enkelte visningene av programmene på mellom 25 000 og 100 000 visninger. Over 60 000 abonnerer på kanalen. Programmene sendes også på Öppna Kanalen.
Kanalen drives med hjelp av donasjoner fra seere.
Chung Eun-kyung
Chung Eun-kyung (født 22. mars 1965), sørkoreansk landhockeyspiller som deltok i de olympiske leker 1988 i Seoul.
Chung vant en olympisk sølvmedalje i landhockey under OL 1988 i Seoul. Hun var med på det Sørkoreanske laget som kom på andreplass i landhockeyturneringen for damer bak Australia. Sør-Korea vant semifinalen med 1-0 over Storbritannia men tapte finalen mot Australia med 0-2. Chung spilte fem kamper i OL-turneringen.
Prajñāpāramitāsūtraen som utstråler lyset
Prajñāpāramitāsūtraen som utstråler lyset (tradisjonell kinesisk: 放光般若經, pinyin: fàngguâng bōrĕ [bânruò] jíng, Wade-Giles: Fang kuan pan jo po lo mi ching) er en tidlig mahāyānabuddhistisk tekst. Det er en kinesisk oversettelse av det som i Tibet og Nepal kalles «prajñāpāramitāsūtraen i 25 000 vers».
Oversettelsen er på 90 kapitler (20 bokruller), og ble foretatt av den khotanesiske buddhistmunken Mokṣala i årene 291 e.Kr. Teksten er den nest eldste av fire bevarte oversettelser til kinesisk.
Ullensvang prestegjeld
Ullensvang prestegjeld var et prestegjeld tilhørende Hardanger og Voss prosti. Det omfattet sogn i Ullensvang kommune i Hordaland fylke, og hovedkirken var Ullensvang kirke.
Ullensvangs kirkesogn er nå en del av Ullensvang kirkelige fellesråd, og underlagt Hardanger og Voss prosti i Bjørgvin bispedømme i Den norske kirke.
Historikk
Ullínsvangr sókn (norrønt) har sin opprinnelse fra kristningen av landet. Ullensvang prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Kinsarvik med Odda annekssogn.
Denne kirkeinndelingen stod seg inntil 27. juni 1608, da befalingsmann over Hardanger len, Jørgen Brockenhuus, utferdiget en ny kirkeordning til kirkesognene i Indre Hardanger. Ved denne opphørte Ullensvang med hovedsognet Ullensvang og Odda anneks, som ble lagt til Kinzervig. Dennes annekser beliggende nord for Hardangerfjorden, Granvin og Ulvik ble samtidig opprettet som eget Granvin prestegjeld. Dette gav en bedre geografisk inndeling for sokneprestene, med også opphav til en prestestrid langs Sørfjorden som med varierende styrke skulle vedvare i over to hundre år. Selv om naturkreftene tvang sognepresten til å bosette seg på prestegården i Ullensvang allerede i 1642, så forble Kinzervig i navnet hovedsogn og derved også navnet på prestegjeldet.
Ved kgl.res. av 6. mars 1869, ble endelig den gamle prestestriden løst, ved at Ullensvang kirke ble hovedkirke og sognekallet fikk navnet Ullensvang prestegjeld. Ved kgl.res. av 4. juni 1915 ble Odda sogn opprettet som et eget Odda prestegjeld, gjeldende fra 1. juli 1915. Ved kgl.res. av 2. november 1967 ble Jondal sogn overført fra Strandebarm prestegjeld og Eidfjord sogn fra Ulvik prestegjeld, med virkning fra 1. januar 1968.
Ved avviklingen bestod Ullensvang prestegjeld av menighetene i Ullensvang, Kinsarvik, Eidfjord og Jondal.
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Sten Ove Toft
Sten Ove Toft (født 6. november 1983) er en norsk lydkunstner/støymusiker og grafisk designer fra Haugesund. Han er utdannet ved Statens kunstakademi (2006). Toft er også bookingansvarlig på spillestedet Blå i Oslo.
Karriere
Sten Ove Toft begynte med støymusikk rundt årtusenskiftet, hovedsakelig sammen med Yngve Sortland i duoen Waffelpung som albumdebuterte i 2002. I 2003 etablerte han sitt eget plateselskap Roggbif Records. Han har også vært involvert med kassettlabelen Datanei og driver i dag labelen Norwegian Megatrends
Tofts første soloalbum kom 2004 i form av livealbumet "Landmark" tett etterfulgt av hans første studioalbum "Sinners' Virtue" (Utech, 2005).
Rundt 2010 ble han med i drone/doom metal-bandet ALTAAR.
Sten Ove Toft har medvirket på et ukjent antall utgivelser, men tallet estimeres til nærmere 100 titler med forskjellige prosjekter og under diverse pseudonymer.
Sten Ove Toft har blant annet samarbeidet med band og artister som Utarm, The Megaphonic Thrift, Dead Neanderthals, Serena-Maneesh, Årabrot, Hijokaidan, Maskinanlegg, Norwegian Noise Orchestra, The Lionheart Brothers, Lasse Marhaug, Vidar Evensen, Anders Gjerde, Sindre Foss Skancke, Silje Huleboer, Andreas Meland og Ståle Liavik Solberg.
Aktive prosjekter: TOFT (solo), Undertegnede (m/Silje Huleboer), Totalen (m/Vidar Evensen), Faux Pas (m/Lasse Marhaug), Dead Neanderthals (live) og duo med Ståle Liavik Solberg.
Utgivelser
(I utvalg)
Hylochares
Utseende
Små til middelsstore (4-10 millimeter), slanke, mørkbrune til svarte biller, ligner nokså mye på smellere (Elateridae). Hodet er forholdsvis lite og lett nedoverbøyd. Antennene er 11-leddete, ganske lange og kraftige, ikke kamformede. Brystskjoldet (pronotum) er rundet, omtrent så langt som bredt, med uttrukne bakhjørner, en markert midtfure og groper på sidene, tett punktert og nokså matt. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som brystskjoldet. De har tydelige lengdestriper som ofte løper sammen i den bakerste delen. Beina er temmelig korte.
Larvene finnes i to hovedtyper: den ene ligner larver av praktbiller (Buprestidae), er sylindrisk og tynnhudet med frembryst-segmentet (prothorax) kraftig oppsvulmet; den andre typen er parallellsidig, ganske flat, hard (sterkt sklerotisert), hodet er hardt og kileformet. Begge typene har beina sterkt redusert eller helt manglende. Munndelene er også nokså sterkt redusert, og larvene kan trolig bare ta til seg flytende føde.
Levevis
Larvene lever i død ved. arten Hylochares cruentatus utvikler seg i døde, barkløse stammer av vier-arter
Utbredelse
Slekten har en holarktisk utbredelse. I Europa forekommer Hylochares cruentatus bare i Finland, Hylochares populi i Polen, Estland, Latvia og det nordvestlige Russland ,
Fana Sparebank
Fana Sparebank er en selvstendig sparebank med kontorer på Nesttun, i Bergen sentrum og på Os. Banken ble etablert i 1878, og har i dag en forvaltningskapital på 30 milliarder NOK (Q2 2022 ), og betjener både person- og bedriftsmarkedet.
Konsernet består av Fana Sparebank, Fana Sparebank Eiendom og Fana Sparebank Boligkreditt, samt lavpriskonseptene Himla Eiendomsmegling og Himla Banktjenester. Totalt har konsernet ca. 135 ansatte. Administrerende direktør er Lisbet K. Nærø, og styreleder er Peter Frølich.
Fana Sparebank er aktiv i finansklyngen Finance Innovation, og bidrar til lokalmiljøet i Bergen med gavemidler til næringsliv, organisasjoner og ildsjelder. Fana Sparebank har stort fokus på samfunnsansvar, og var en av få norske banker som signerte FNs klimainitiativ innen finans i 2019. Banken er klimanøytral, og arrangerer hvert år Nattevandring for FNs bærekraftsmål. Banken har også samarbeid med flere organisasjoner i regionen, blant annet Kirkens Bymisjon, VilVite og Bergen og Hordaland Turlag.
Datterselskap og tilknyttede selskap
Fana Sparebank Eiendom AS er et heleid selskap av Fana Sparebank. Det er en veletablert aktør i det lokale eiendomsmarkedet i stor Bergen.
Fana Sparebank Boligkreditt AS er et heleid datterselskap av Fana Sparebank med konsesjon til å drive kredittforetakvirksomhet.
Norne Security ble etablert i 2008 med hovedkontor i Bergen. Selskapet har tre forretningsområder; netthandel, aksjemegling og corporate finance. Selskapet eies av tretten andre frittstående sparebanker og Fondfinans.
Brage Finans er et finansieringsselskap med hovedkontor i Bergen som ble stiftet i 2010. Banken er representert på eiersiden i selskapene sammen med en rekke andre sparebanker i Norge.
Eiendomskreditt AS ble etablert i 1997 og er et frittstående kredittforetak som eies av 85 sparebanker fra hele landet.
I tillegg er også Fana Sparebank medeier i kredittforeningen for Sparebanker
Dreamscape Productions
Dreamscape Productions var et norsk musikkprodusentteam som besto av Henrich Primrose Fagerland, Espen Foss og Henning Hartung. Dreamscape produserte elektroninsk pop musikk i flere sjangre, hiphop, trance, house og så videre Med duoen Flirt, utgitt av Sony Music Norge, var de først ute i Norge til å produsere 2-step garage-musikk med norske tekster.
Luis Aragonés
José Luis Aragonés Suárez  (født 28. juli 1938 i Hortaleza, Madrid, død 1. februar 2014 ) var en spansk fotballspiller og trener, senest for Fenerbahce. Aragonés tilbrakte det meste av karrieren, både som spiller og trener, i Atlético Madrid. Han var en viktig spiller på det suksessrike Atlético-laget i 1960- og 70-årene. Laget vant La Liga fire ganger, kom til finalen i Serievinnercupen 1973/74, og vant Intercontinental Cup. Mellom 1964 og 1974 spilte han 265 La Liga-kamper for Atlético og scoret 123 mål. Aragonés trente klubben i fire perioder. Han spilte også for flere andre klubber, først og fremst Real Betis, og spilte 11 kamper for, og scoret tre mål. I tillegg til Atlético, trente han også sju andre La Liga-klubber.
Tidlig karriere
Aragonés startet karrieren hos CD Getafe i 1957. I 1958 signerte han kontrakt med Real Madrid, men greide aldri å spille seg til plass på seniorlaget. Han tilbrakte det meste av tiden i Real Madrid på utlån til andre klubber, blant annet Recreativo de Huelva og Hércules CF, og spilte for AD Plus Ultra, Real Madrids reservelag. I 1960 gikk han til Real Oviedo og debuterte i Primera Division. Fra 1961 til 1964 spilte han for Real Betis, der han scoret 33 mål på 86 ligakamper.
Atlético de Madrid
I Atlético var Aragonés kanskje best kjent som frisparkspesialist. Han scoret ofte, og i 1970 delte han toppscorertrofeet (Pichichi) med en annen Atlético-spiss, José Eulogio Gárate og Amancio. I 1974 scoret han utligningsmålet i uavgjortoppgjøret mot Bayern München i finalen i serievinnercupen, før de tapte 4-0 i returkampen. Etter at Aragonés la opp som spiller, ble han for første gang utpekt til trener for Atlético i 1974.
Spanias landslag
Under VM 2006 vant Spania alle sine tre kamper i gruppespillet, og møtte Frankrike i 16-delsfinalen. Etter at de tok ledelsen ved David Villa, tapte de 1–3 etter mål fra Frank Ribéry, Patrick Vieira og Zinedine Zidane. Spania kvalifiserte seg til EM 2008, men det ble kunngjort at Vicente Del Bosque overtar som landslagstrener etter EM-sluttspillet. Aragonés avsluttet sin karriere som landslagstrener med å føre Spania til EM-gull – Spanias første mesterskapstittel i fotball på 44 år.
Hellmouth
«Hellmouth» er et fiktivt begrep skapt av Josh Wedon for TV-serien Buffy, vampyrenes skrekk. Begrepet beskriver et område hvor veggen mellom dimensjoner var tynnere og dermed tillot en portal mellom jorden og flere såkalte helvetsdimensjoner. Demoner og andre vesener tiltrukket av området, og det ble et knutepunkt for overnaturlig aktivitet.
Innflytelse
Hellmouth gjorde avvik fra naturens fysiske lover mulig, for eksempel når marerittene til koma-pasienten Billy Palmer ble gjort levende og når den utfryste eleven Marcie Ross ble usynlig. Hellmouth tiltrakk seg også monstre som The Master, She-Mantis, Moloch the Corruptor, Machida, Ovu Mobani, Balthazar og kjendisen Drakula. Ifølge Willow Rosenberg var dette årsaken til at det var så overdrevent mange kirker i Sunnydale, i og med at konstant nærvær av ondskap fikk folk til å «be hardere». Spike tok med seg den kritisk skadde og svake Drusilla til Sunnydale i håp om at de mystiske energiene der skulle restituere henne, men dette skjedde ikke. Hellmouth fikk også skylden for massehysteriet som fulgte av The Firsts oppreisning, da de fleste i byen flyttet og politiet i byen begynte å bruke borgervern-taktikk. Et Hellmouth kan bli så konsentrert at vampyrer kan gå inn i private hjem uten en invitasjon, og varulver blir mer voldelig enn vanlig.
Det å åpne et Hellmouth betydde verdens undergang, noe som ofte ble advart med tegn som for eksempel jordskjelv. Åpningen ga også tilgang til verdenen til demoner som Turok-Han og tentakkel-monsteret med flere hoder.
Sunnydales Hellmouth
Sunnydales Hellmouth lå under biblioteket på den gamle high schoolen, og rett under rektorens kontor på den nye skolen. Danzalthars segl var passasjen mellom verdener. Spike brukte en magisk amulett til å beseire alle Turok-Hanene og permanent ødelegge Hellmouth i 2003.
Vitenskapsåret 1516
Vitenskapsåret 1516 er en oversikt over hendelser, prisvinnere, fødte og avdøde personer med tilknytning til vitenskap i 1516.
Han Ok-kyung
Han Ok-kyung (født 27. september 1965), sørkoreansk landhockeyspiller som deltok i de olympiske leker 1988 i Seoul.
Han vant en olympisk sølvmedalje i landhockey under OL 1988 i Seoul. Hun var med på det Sørkoreanske laget som kom på andreplass i landhockeyturneringen for damer bak Australia. Sør-Korea vant semifinalen med 1-0 over Storbritannia men tapte finalen mot Australia med 0-2. Han spilte fire kamper i OL-turneringen.
Lim Kye-sook
Lim Kye-sook (født 3. oktober 1964), sørkoreansk landhockeyspiller som deltok i de olympiske leker 1988 i Seoul og 1992 i Barcelona. Lim vant en olympisk sølvmedalje i landhockey under OL 1988 i Seoul. Hun var med på det Sørkoreanske laget som kom på andreplass i landhockeyturneringen for damer bak Australia. Sør-Korea vant semifinalen med 1-0 over Storbritannia men tapte finalen mot Australia med 0-2. Lim spilte fem kamper og scoret fem mål i OL-turneringen.
Badminton under Sommeruniversiaden 2015
Badminton var en del av Sommeruniversiaden 2015, og ble arrangert fra 6. til 12. juli i Hwasun Hanium Culture Sports Center i Hwasun i Sør-Korea. Det ble konkurrert singel for menn og kvinner, double menn, kvinner og mix, og mix lag.
Medaljetabell
Sør-Korea ble beste land, etter at de vant alle øvelsene, og endte opp med 6 gull, 2 sølv og 1 bronse.
Medaljevinnere
Sør-Korea vant de individuelle konkurransene, double-konkurransene, og vant lagkonkurransen 3-0 over Kina. Etter at Kinas Yu Xiaohan testet positivt for doping ble Kina fratatt sine medaljer i double og lag. Medaljevinnerne ble dermed som følger:
Neomallodon
Neomallodon er en slekt av biller som hører til familien trebukker (Cerambycidae). Slekten omfatter bare en kjent art.
Utseende
En middelsstor, avlang, blank, rødbrun trebukk. Kroppen er langstrakt og noe flat. Kjevene hos hannen er forstørrede, kraftige, antennene omtrent halvparten så lange som kroppslengden. Pronotum er omtrent traspeformet med noe rundede, fint sagtakkede sider. Dekkvingene er parallellsidige med nær rettvinklede "skuldre", med utydelige lengderibber.
Utbredelse
Arten er bare kjent fra Arizona.
Hastings Ismay
Hastings Lionel Ismay, 1. baron Ismay, (født 21. juni 1887, død 17. desember 1965) var en britisk general og diplomat. Han ble utdannet ved Charterhouse og Sandhurst, og begynte i den britisk-indiske armeen som ung.
Ismay var NATOs første generalsekretær, mellom 1952 og 1957, og ble etterfulgt av Paul-Henri Spaak.
Fernando Acevedo (vektløfter)
Fernando José Acevedo Gonzales (født 11. februar 1979) er en nicaraguansk handicapidrettsutøver, som konkurrerer i styrkeløft. Hans fremste internasjonale meritt er gull ved det åpne Paraamerikansk mesterskap i styrkeløft 2015.
Idrettskarriere
Han deltok ved Ved Parasentralamerikanske leker 2013 (2013 Para Central American Games) i San Jose i Costa Rica. Der vant han gull i klassen -62 kg.
Ved det åpne paraamerikanske mesterskapet i styrkeløft 2015 (2015 IPC Powerlifting Americas open championships) fikk han sølv i klassen -72 kg. Colombianske Jainer Cantillo vant denne klassen.
Han deltok også ved Parapanamerikanske leker 2015 i Toronto, og fikk der bronse med 142 kg.
Ved Paralympiske sommerleker 2016 i Rio de Janeiro kom han på 5.-plass i klassen -72 kg. Her løftet han 140 kg.
Lucas Pellas
Lucas Pellas (født 28. august 1995 i Stockholm) er en svensk håndballspiller, som spiller venstrekant for den franske klubben og det svenske herrelandslaget.
Han ble tatt ut til å representere Sverige i Håndball-EM 2020, Håndball-VM 2021, Sommer-OL 2020 og Håndball-EM 2022.
2. etappe av Giro d’Italia 2013
2. etappe av Giro d'Italia 2013 ble kjørt den 5. mai 2013, og var en lagtempoetappe. Etappen gikk på øya Ischia, fra Ischia til Forio, over en distanse på 17,4 km.
Lagtempoetappen ble vunnet av det britiske laget Team Sky. De tok med det over ledelsen sammenlagt og i ungdomkonkurransen med den unge italieneren Salvatore Puccio. Sky hadde det mest stabile laget og disponerte ressursene best i løpet og vant foran Movistar Team. Det medførte også at lagets sammenlagtfavoritt, Bradley Wiggins, kunne innkassere noen sekunder på de andre favorittene i sammendraget.
Hub van Doorne
Joseph Josephus Hubert («Hub») van Doorne (født 1. januar 1900, død 23. mai 1979) grunnla i 1928 verkstedet som senere skulle bli bilfabrikanten DAF.
Hub van Doorne står bak designet av DAFs kjente automatgirsystem, Variomatic. Basert på reimer og hjul ga dette bilen et trinnløst antall gir, som var like effektive både fremover og i revers.
Du er min alene
Du er min alene (originaltittel: Leave Her to Heaven) er en amerikansk spillefilm fra 1945 regissert av John M. Stahl med Gene Tierney, Cornel Wilde og Jeanne Crain i hovedrollene.
Hub van Doorne
Privatliv
Van Doorne ble født i den nederlandske provinsen Limburg, i en landsby med det lett forvekslbare navnet America. Han giftet seg 15. juli 1929 med Henrica Maria Reijnders (1905–1987), og paret fikk fem barn sammen.
Du er min alene
Den er filmet i Technicolor og vant en Oscar for beste fargefoto.
Handling
Forfatteren Richard treffer den vakre Ellen på et tog. Uvitende om at hun allerede er forlovet gifter han seg med henne. Snart viser det seg dog at hun har en mørk og manipulativ side som han ikke har sett. Ellen er sykelig sjalu og gjør hva som helst for å kvitte seg med rivalene for sin manns kjærlighet, både ekte og innbilte.
Diceromerus
Diceromerus er en slekt av løpebiller.
Utseende
Nokså små, noe brede, blanke, mørke løpebiller. Hodet er firkantet med utstående fasettøyne, kjevene er noe forlengede, antennene omtrent så lange som hode + pronotum. Pronotum er rundet med to skarpe lengdefurer ved roten. Dekkvingene er rundede og har skarpe punktstriper.
Utbredelse
Slekten er utbredt i Sørøst-Asia (India, Hong Kong).
Systematisk inndeling
Systematikken følger Carabidae of the World
Voss prestegjeld
Voss prestegjeld var et prestegjeld tilhørende Hardanger og Voss prosti. Det omfattet sogn i Voss kommune i Hordaland fylke, og hovedkirken var Voss kirke.
Voss' kirkesogn er nå en del av Voss kirkelige fellesråd, og underlagt Hardanger og Voss prosti i Bjørgvin bispedømme i Den norske kirke.
Historikk
Ved kgl.res. av 23. desember 1773 ble det bestemt at Opheims sogn eller Sygnastrǫnd maa tages fra Yttre Sogns Fogderie, og lægges til Voss præstegjeld. .
Willie and the Hand Jive
«Willie and the Hand Jive» er en amerikansk sang som ble skrevet av Johnny Otis som også ga ut originalen på singel i 1958 under navnet The Johnny Otis Show Otis' versjon var med i filmen Misty - mørkets melodi fra 1971 med Clint Eastwood i hovedrollen.
Voss prestegjeld
Historikk
Voss prestegjeld dannet grunnlaget for Voss formannskapsdistrikt, som ble opprettet i 1837.
Willie and the Hand Jive
Teksten handler om en mann som mesterer å danse «Jive Dance».
Voss prestegjeld
Historikk
Ved kgl.res. av 10. desember 1865 ble det bestemt ''at annekssognene Vinje og Uppheim fra 1. mai 1866 fraskilles Voss præstegjeld [..], for under navn av Vossestranden at utgjøre et præstegjeld, hvori Opheim bliver hovedsognet.'' Ved kgl.res. av 10. oktober 1891 ble det bestemt at Ævanger sogn bliver at fraskille Voss prestegjeld for at overgaa til eget prestegjeld, gjeldende fra 1. januar 1892.
Willie and the Hand Jive
Cliff Richard and the Shadows ga ut en coverversjon i mars 1960.
Voss prestegjeld
Historikk
Raundalen fikk egen kirke i 1921. Ved kgl.res. 18. april 1969 ble Evanger prestegjeld lagt ned og Evanger sogn innlemmet i Voss prestegjeld, gjeldende fra 1. juli. 1969.
Willie and the Hand Jive
«Sjåfør (skynd deg hjem før det snør)» med Øystein Sunde
Øystein Sunde ga ut en norsk coverversjon med tittelen «Sjåfør (skynd deg hjem før det snør)» i mars 1986 på Sundes album Overbuljongterningpakkmesterassistent. Sangen ble også utgitt i 1986 på Kaptein Snutebil – reklamekassett for Volvo.
Voss prestegjeld
Historikk
Ved avviklingen bestod Voss prestegjeld av menighetene i Voss, Evanger og Raundalen.
Willie and the Hand Jive
«Sjåfør (skynd deg hjem før det snør)» med Øystein Sunde
Sunde skrev selv den norske teksten som handler om hvor trælete det enkelte ganger er å være yrkessjåfør; spesielt om vinteren. En del rytmiske og humoristiske korinnslag fra mannlige bass stemmer synger for eksempel «vest-øst-vest-østfold» og «Gro – Harlem – Brundtland». I fjerde vers legger Sunde inn gitarriffet til «I Feel Fine» med The Beatles slik han også gjorde i sangene «Pub-til-pub-skoa» og «Sjæddåvv-bandet».
Voss prestegjeld
Historikk
Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.
Willie and the Hand Jive
«Sjåfør (skynd deg hjem før det snør)» med Øystein Sunde
På denne innspillingen deltok:
Yvonne Buter
Yvonne Buter (født 18. mars 1959 i Schiedam), nederlandsk landhockeyspiller som deltok i de olympiske leker 1988 i Seoul.
Buter vant en olympisk bronsemedalje i landhockey under OL 1988 i Seoul. Hun var med på det nederlandske laget kom på tredjeplass landhockeyturneringen for damer bak Australia og Sør-Korea. Nederland tapte semifinalen med 2-3 mot Australia men vant bronsefinalen mot Storbritannia med 3-1. Buter spilte èn kamp i OL-turneringen.
Valentina Savva
Sesongene 2019-2020
Savva kom på fjerdeplass i sleggekast under det kypriotiske U18- og U20-mesterskapet i friidrett i 2019, og hun kom på sjetteplass under det kypriotiske mesterskapet i friidrett. I 2020 vant hun sleggekast (3 kg) under det kypriotiske U18-mesterskapet, og hun fikk bronse i sleggekast under det kypriotiske mesterskapet i friidrett.
Sesongen 2021
Hun vant kulestøt i U18-klassen under det kypriotiske «vintermesterskapet» i friidrett (utendørs i april), og hun kom på andreplass i sleggekast i seniorklassen. Under det kypriotiske U20-mesterskapet i friidrett fikk hun gull i sleggekast og bronse i kulestøt, og hun vant sleggekast under det kypriotiske «vårmesterskapet». Hun kom på andreplass i sleggekast og sjetteplass i kulestøt under det kypriotiske mesterskapet i friidrett 2021.